Nadaljevanje pomoči beguncem in gostiteljskim skupnostim v odziv na sirsko krizo v Jordaniji, Libanonu in Turčiji

2. Podpora za odpornost beguncem in gostiteljskim skupnostim v Jordaniji in Libanonu

Spremembe splošnega izkaza prihodkov in oddelka III so na voljo na portalu EUR-Lex ( https://eur-lex.europa.eu/budget/www/index-sl.htm ).

–Uredbe (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije (…), in zlasti člena 44 Uredbe,

–Pogodbe o delovanju Evropske unije in zlasti člena 314 Pogodbe v povezavi s Pogodbo o ustanovitvi Evropske skupnosti za atomsko energijo in zlasti člena 106a Pogodbe Euratom,

5. Zbirna razpredelnica po razdelkih večletnega finančnega okvira

OBRAZLOŽITVENI MEMORANDUM

1. Uvod

Namen predloga spremembe proračuna (PSP) št. 5 za leto 2020 je še naprej zagotavljati pomoč beguncem in gostiteljskim skupnostim v odziv na krizo v Siriji. V okviru razdelka 4 večletnega finančnega okvira Evropa v svetu bo 100 milijonov EUR v odobritvah za prevzem obveznosti in odobritvah plačil zagotovljenih kot podpora za odpornost beguncem in gostiteljskim skupnostim v Jordaniji in Libanonu, 485 milijonov EUR v odobritvah za prevzem obveznosti in 68 milijonov EUR v odobritvah plačil pa bo zagotovljenih za nadaljnje zagotavljanje nujne humanitarne pomoči beguncem v Turčiji.

2. Podpora za odpornost beguncem in gostiteljskim skupnostim v Jordaniji in Libanonu

Z letom 2020 se je začelo deseto leto konflikta v Siriji. Glede na to, da konca te krize ni na obzorju, ta še naprej ogroža stabilnost celotne regije, zlasti sosednjih držav, Jordanije in Libanona, ki gostita največje število beguncev na prebivalca na svetu. Obe državi sta pokazali izjemno solidarnost z begunci iz konflikta v Siriji. Ker se spopadata z zapletenimi domačimi razmerami, glede na dolgotrajnost krize še naprej potrebujeta pomoč. Za sredstva v višini 214 milijonov EUR, dodeljena Libanonu in Jordaniji za podporo za odpornost v odziv na krizo v Siriji za leto 2020, so bile obveznosti že v celoti prevzete. Dokler ni pogojev za varno vrnitev beguncev, je pomoč EU še naprej bistvena, saj prispeva k ohranjanju stabilnosti v zapletenih okoljih na terenu. Poleg tega je učinek COVID-19 v že tako težaven položaj držav, ki gostijo veliko število beguncev, dodal zapleteno novo razsežnost. Libanon se sooča s hudo gospodarsko in finančno krizo, saj vlada ne izpolnjuje obveznosti odplačila euroobveznic in je napovedala, da bo prestrukturirala vse obveznice, denominirane v tuji in domači valuti. Sedanja raven dolga je približno 170 % BDP, nedavni podatki pa kažejo, da se je gospodarstvo leta 2019 skrčilo za 6,9 %. V Jordaniji bo kriza zaradi COVID-19 državo iz šibke rasti verjetno pahnila v globoko recesijo, saj bo zavrla domače in zunanje povpraševanje, zlasti v turističnem sektorju, ki predstavlja približno 11 % BDP. Kriza bo pritiskala tudi na javne izdatke, kar bo še poslabšalo fiskalni položaj Jordanije.

Zato je 100 milijonov EUR v novih odobritvah za prevzem obveznosti in odobritvah plačil nujno potrebnih za financiranje projektov na področjih dostopa do izobraževanja, podpore za preživljanje ter zagotavljanja zdravstvenih in sanitarnih storitev ter storitev na področju vode in odpadkov ter socialnega varstva za gostiteljske skupnosti in begunce (sirske begunce in palestinske begunce iz Sirije) v Jordaniji in Libanonu.

v EUR Proračunska vrstica Naziv Odobritve za prevzem obveznosti Odobritve plačil Oddelek III − Komisija 22 04 01 03 Sredozemske države – Krepitev zaupanja, varnost ter preprečevanje in reševanje sporov 100 000 000 100 000 000 Skupaj 100 000 000 100 000 000

3.Nujna humanitarna pomoč beguncem v Turčiji

V skladu z izjavo EU in Turčije so se Komisija in države članice zavezale, da bodo beguncem v Turčiji v obdobju 2016–2019 namenile 6 milijard EUR pomoči EU v dveh tranšah, dodeljenih prek instrumenta za begunce v Turčiji. Za operativna sredstva tega financiranja so bile obveznosti v celoti prevzete in sklepanje pogodb bo zaključeno v letu 2020. Izplačila so konec aprila 2020 dosegla 3,2 milijarde EUR.





Druga tranša v višini 3 milijarde EUR je bila načrtovana za zagotovitev vzdržnosti instrumenta in postopen urejen prevzem pobud, ki se financirajo iz instrumenta, s strani turških organov. Vendar turški organi še ne morejo zagotoviti denarne pomoči najbolj ranljivim od približno 4 milijonov beguncev v Turčiji v srednje- do dolgoročnem obdobju. Turčija je na seji pridružitvenega sveta EU-Turčija marca 2019 zaprosila za podporo EU za pomoč beguncem, ki presega instrument. V zadnjih mesecih je nadaljnjo pomoč beguncem v Turčiji zahtevalo tudi več držav članic.

V tem kontekstu je nujno treba zagotoviti 485 milijonov EUR za financiranje nadaljevanja dveh glavnih ukrepov EU za humanitarno pomoč, in sicer mreže socialne varnosti v sili (ESSN) in pogojnega nakazila sredstev za izobraževanje (CCTE).

§ESSN zagotavlja mesečne denarne transferje približno 1,7 milijona beguncem in pričakuje se, da bo denarja zmanjkalo najpozneje marca 2021. Za njeno podaljšanje do konca leta 2021 je potrebnih 400 milijonov EUR. Številna kompleksna vprašanja, kot je revizija meril za ciljno usmerjanje in izvajanje strateškega prehoda na načrtovanje razvojne pomoči, zahtevajo pravočasno posvetovanje in usklajevanje s turškimi organi in izvajalskimi partnerji. Zaradi tega in za pravočasno pripravo pogodb bi bilo treba obveznosti prevzeti do poletja 2020.

§CCTE zagotavlja denarna sredstva beguncem, katerih otroci obiskujejo šolo, namesto da bi delali. Sedanja pogodba se izteče oktobra 2020. 85 milijonov EUR je nujno potrebnih, da bi lahko program deloval še eno leto in do konca decembra 2021.

Podporno osebje za ta dva humanitarna projekta se je prej financiralo iz dvostranskih prispevkov držav članic v okviru instrumenta za begunce v Turčiji. Ker se zdaj predlaga, da bi se nadaljevanje pogodb v celoti financiralo iz proračuna EU, bo treba iz proračuna EU še naprej financirati pogodbene uslužbence, ki so neposredno vključeni v izvajanje. Ocenjuje se, da bo za polno izvajanje in nadaljnje finančno spremljanje od leta 2021 za tri leta potrebnih 15 ekvivalentov polnega delovnega časa za pogodbene uslužbence. Proračun za te uslužbence in njihovo število bosta ločena v okviru odhodkov za upravno podporo programa.

v EUR Proračunska vrstica Naziv Odobritve za prevzem obveznosti Odobritve plačil Oddelek III − Komisija 23 02 01 Zagotavljanje hitre in učinkovite humanitarne pomoči in pomoči v hrani na podlagi potreb 485 000 000 68 000 000 Skupaj 485 000 000 68 000 000

Poleg tega se bodo poleti 2020 končali humanitarni projekti na področju zaščite, zdravja in izobraževanja v izrednih razmerah. 50 milijonov EUR za nadaljevanje teh dejavnosti za dodatno leto bo zagotovljenih iz obstoječega proračuna za humanitarno pomoč za leto 2020.